Dôvodová správa

Vláda Slovenskej republiky svojím uznesením č. 1145 z 23. októbra 2002 schválila návrh na odvolanie zástupcov štátu a zástupcu zamestnávateľov  z funkcie členov správnej rady Všeobecnej zdravotnej poisťovne.

V predloženom návrhu sa navrhuje 
a)	vypustiť návrh na odvolanie zástupcu zamestnávateľov  MUDr. Ladislava Pásztora z funkcie člena  správnej rady Všeobecnej zdravotnej poisťovne,
b)	vypustiť úlohu pre ministra zdravotníctva zabezpečiť náhradný výkon oprávnení Správnej rady Všeobecnej zdravotnej poisťovne na čas do rozhodnutia Národnou radou SR o návrhu.

Cieľom predloženého návrhu je upokojiť celkovú situáciu stiahnutím podnetu na odvolanie zástupcu zamestnávateľov  MUDr. Ladislava Pásztora z funkcie člena  správnej rady Všeobecnej zdravotnej poisťovne a apelovať tak na reprezentatívne orgány zamestnávateľov urobiť tiež konkrétne kroky smerujúce ku konsolidácii pomerov vo Všeobecnej zdravotnej poisťovni.